שיחה:האיום האיראני על מדינת ישראל

message: ראו שיחה:תוכנית איראן להשמדת ישראל. דוד שי - שיחה 05:48, 17 בינואר 2024 (IST)
replies: text: דוד שי, האם תוכל להעביר את היסטוריית הגרסאות של הערך המקורי לערך הנוכחי, על מנת שכל עורך יקבל את הקרדיט על עריכותיו בערך? תודה רבה! יאיר דב • שיחה • ט"ז באדר ב' ה'תשפ"ד • 17:52, 26 במרץ 2024 (IST)
replies: text: :מיהו הערך הנוכחי? מצאתי רק את טיוטה:תוכנית איראן להשמדת ישראל, ושם יש היסטוריה מלאה. דוד שי ⁃ שיחה 20:53, 26 במרץ 2024 (IST)
replies: text: ::דוד, בינתיים הערך הועבר על ידי גארפילד בחזרה לטיוטה, אף שאינני מבין למה, משום שעל פיו הערותיו תיקנתי את כל הדרוש תיקון בערך. הגשתי בקשה מסודרת בבקשות ממפעילים להשיב את הערך למרחב הערכים, ותייגתי את גארפילד. יאיר דב • שיחה • י"ז באדר ב' ה'תשפ"ד • 21:49, 26 במרץ 2024 (IST)

message: *  יאיר דב • שיחה • י"ז באדר ב' ה'תשפ"ד • 19:19, 26 במרץ 2024 (IST)
*:תודה על התיוג. אני מתנגד נמרצות לקיומו של הערך הספקולטיבי הזה במרחב הערכים. הוא לא אמין, ואוסף באופן אקראי פעילויות אנטי ישראליות וקושר אותן יחד תחת המטריה של "איום איראני". צריך סימוכין משמעותית טוב יותר מזה שיאיר דוב אסף. זה טקסט מצוין לכתבה בעיתון כלשהו, אבל זה לא יכול להיות בעיני ערך בוויקיפדיה. כיוון שהוא נותן מצג שווא של תוכנית איראנית סדורה להשמיד את ישראל - תוכנית שלמיטב ידיעתי, אין שום ראיות לקיומה. סביר שיש תוכנית כזו, ויותר מסביר שאירן היא גורם דומיננטי בכל הנעשה כנגד ישראל הן מבחינת מימון והן מבחינת אסטרטגיה. אבל כדי לטעון את זה מעבר לשיחת סלון ממוצעת, צריך מקורות של מומחים ומסמכים רשמיים של אירן המציינים כוונות אלו. גארפילד - שיחה - עזרו לנו במיזם האסם 21:01, 26 במרץ 2024 (IST)
*::גארפילד, כפי שכבר כתבתי כמה פעמים, כולל כאן, שם הערך השתנה ל"האיום האיראני על מדינת ישראל", ובהתאם לכך תוכנו של הערך לא עוסק בתוכנית להשמדת ישראל (בניגוד למה שטענת כאן "שהוא נותן מצג שווא של תוכנית איראנית סדורה להשמיד את ישראל". זה פשוט לא קיים בערך), אלא ביצירת איום צבאי על ישראל באמצעות ארגוני טרור המהווים שלוחות של המשטר האיראני במזרח התיכון. אלו עובדות שידועות לכל, אין כאן שום ספקולציה ושום השערה שצריכה ביסוס. את כל עניין תוכנית ההשמדה הסרתי, כך שאני לא רואה כעת כל צידוק למנוע את פרסומו של הערך במרחב הערכים. אנא, קח 5 דקות, קרא את הערך, ושפוט בעצמך. יאיר דב • שיחה • י"ז באדר ב' ה'תשפ"ד • 23:04, 26 במרץ 2024 (IST)
*:::תומך בהשבת הערך למרחב הערכים, לאור שינוי שמו ושינוי התוכן בהתאם. נושא חשוב. מקורות איכותיים. הייתה טענה על התמקדות הערך בתכנית איראנית להשמדת ישראל. כותב הערך קיבל את הטענה וביצע את השינויים הנדרשים. את הטענות נגד הערך (אם נותרו), יהיה נכון להציג בדף השיחה, כמקובל. ידך-הגדושה ⁃ שיחה 01:06, 27 במרץ 2024 (IST)
*:::: דעתכם נדרשת. גארפילד - שיחה - עזרו לנו במיזם האסם 20:18, 27 במרץ 2024 (IST)
*::::: למה לא לשלב את התוכן שלו (או חלקו) בערך הסכסוך האיראני-ישראלי? – ד"ר MathKnight ✡ (שיחה) 20:39, 27 במרץ 2024 (IST)
*::::::האם התוכן לא מופיע כבר בצורה מעט שונה כבר בערכים אחרים?  למשל יש חלקים בטיוטה שיש מקום לשלבם בערכים מתאימים כמו - קריאות להשמדת ישראל ויחסי איראן-ישראל. ערן ⁃ שיחה 23:15, 27 במרץ 2024 (IST)
*::::::@יאיר דב, אודה אם תוכל ככותב הערך החדש להתייחס למה שכתבו שני המפעילים. ידך-הגדושה ⁃ שיחה 23:16, 27 במרץ 2024 (IST)
*:::::::תודה על הסבת תשומת הלב, ידך הגדושה, ועל דבריך לעיל. ובכן, לשאלת MathKnight וערן, הערך על הסכסוך האיראני-ישראלי נועד להציג את המתיחות בין המדינות, שבאה לידי ביטוי בפעולות צבאיות שונות, תקריות בולטות, המאבק הישראלי בתוכנית הגרעין האיראנית, המערכה הימית, ועוד ועוד, כדרכם של ערכים על סכסוכים בין מדינות. אולם הערך שם אינו נותן את התמונה הכוללת ביחס להתארגנות האיראנית לפגיעה במדינת ישראל, כלומר הערך אינו מתייחס באופן מסודר לכך שאיראן מארגנת ומתקצבת במשך שנים ובאופן מסודר שלוחות של ארגוני טרור ברחבי המזרח התיכון שנועדו לפגוע במדינת ישראל ולחשק אותה מכל עבריה. ההתארגנות הזו של איראן מסוקרת רבות הן על ידי צה"ל והן על ידי כלי תקשורת בישראל ומחוצה לה, ודומה שיש הצדקה להקדיש ערך ייעודי להתארגנות זו, שכאמור רבות מדובר אודותיה. יש בהתארגנות זו הרבה מעבר לסכסוך רגיל בין שתי מדינות, ועל כן ראוי להקדיש לתופעה זו ערך בפני עצמו, שמטבע הדברים יקבל ביטוי גם בערך על הסכסוך. יאיר דב • שיחה • י"ח באדר ב' ה'תשפ"ד • 23:56, 27 במרץ 2024 (IST)
*::::::::יאיר, אני לא מבין מה מונע ממך לשלב בערך על הסכסוך את כל המידע על כך שאיראן מארגנת ומתקצבת במשך שנים ובאופן מסודר שלוחות של ארגוני טרור ברחבי המזרח התיכון שנועדו לפגוע במדינת ישראל ולחשק אותה מכל עבריה. גם אם התופעה ייחודית, היא במסגרת הסכסוך ואין מניעה שתתואר בערך על הסכסוך.
*::::::::מעבר לכך, תיאור תופעה כזאת על בסיס פרסומים חדשותיים וביטחוניים בלבד בעייתי מאוד, מזכיר את ויקיפדיה האנגלית (לרעה כמובן). ניסית למצוא מקורות בדירוג 1–5 (או אפילו 6)? פעמי-עליון ⁃ שיחה 19:58, 28 במרץ 2024 (IST)
*:::::::::פעמי עליון, תודה על התייחסותך. אני לא אומר שיש מניעה לשלב את הדברים בערך על הסכסוך, אבל אני סבור שהנושא מספיק גדול ומשמעותי כדי להקדיש לו ערך ייעודי, ולא למלא את הערך על הסכסוך הישראלי-איראני, שגם כך ארוך, בעוד פרטים רבים. אפשר לכתוב את הדברים בקצרה בערך על הסכסוך, ולפרט בהרחבה בערך הייעודי המדובר.על כל פנים, אני חושב שהערך אינו שונה מכל ערך אחר שמגיעה לו הזכות לעמוד לשיפוט הקהילה אם יש לו חשיבות עצמית או לא, בהתחשב גם במקורות עליהם הוא נשען (שבעיניי המקורות הרבים שהבאתי מספקים בהחלט, לצד מקורות בדבר הצהרות מפורשות של איראן על כך). לכן כל שאני מבקש הוא לאפשר לו להגיע למרחב הערכים, כמו כל ערך שלא צריך לעבור 'משפט' טרם פרסומו, ולאחר מכן הקהילה תשפוט, כדרכה. ובפרט שכבר התקיים לגביו דיון חשיבות שבמהלכו רבים תמכו בחשיבות הערך. כך שהוכח שלא מדובר בהזיה אישית שלי שיש הצדקה לערך, אלא זו עמדתם של עוד רבים. יאיר דב • שיחה • כ"ב באדר ב' ה'תשפ"ד • 19:47, 31 במרץ 2024 (IDT)
*::::::::::אני לא מסכים בנודע למשמעותיות הנושא – אין ספק שהסכסוך בין ישראל איראן והשאיפה האיראנית להשמדת ישראל (אגב, "שאיפה" הרבה יותר ניטרלי והרבה פחות ספקולטיבי מ"איום", תשקול את זה) הם נושאים הכרוכים זה בזה באופן בלתי נפרד, ולדעתי באופן שלא מצדיק הפרדת ערכים. הערך על הסכסוך בעיני לא ארוך כל כך, במיוחד לאור הקטעים הארוכים בו שהם לא יותר מרשימות אירועים (בעלות חשיבות, אך עדיין רשימות).
*::::::::::אשר למקורות: המספר לא רלוונטי אלא האיכות, ואני חושב שצודקים המבקרים שאומרים שהערך הוא כרגע קטיף דובדבנים ממקורות לא איכותיים. אם הייתי חושב שאי אפשר למצוא מקורות איכותיים (לפי מדיניות הדירוג) לנושא לא הייתי טורח להגיב פה, אבל אני באמת סבור שתוכל למצוא מקורות הרבה יותר איכותיים העוסקים בזה, ולכן אני מעודד אותך לחפש (הזמינות שלי בזמן הקרוב נמוכה כך שלא אוכל לעזור לך בחיפוש, אך אם תמצא מקור שאין לך גישה אליו, פנה אליי וסביר להניח שאצליח להשיג גישה).
*::::::::::אשר לפרוצדורה – אני מבין מדברי הבירוקרטים שם, שעברתי עליהם ברפרוף, שהסרת הערך ממרחב הערכים לא נבעה מהיעדר חשיבות אלא מהבעיות המהותיות בכתיבה (התבססות על קטיף דובדבנים ממקורות לא הכי איכותיים), כך שעניין החשיבות לא רלוונטי. אולי בגלל שקראתי רק ברפרוף אני טועה.
*::::::::::בקיצור: נקיטת לשון פחות ספקולטיבית ומציאת מקורות איכותיים (שאני סבור שקיימים) יאפשרו לדעתי להחזיר את הערך למרחב הערכים, למרות שלדעתי הפתרון הוא בכלל מיזוג עם הערך על הסכסוך. פעמי-עליון ⁃ שיחה 20:20, 31 במרץ 2024 (IDT)
הדיון ארוך ומשמעותי לערך, חבל שלא יאורכב. אם יש התנגדות להעברת הדיון, מוזמנים להחזירו לוק:במ. פעמי-עליון ⁃ שיחה 20:22, 31 במרץ 2024 (IDT)
thread_title:  דיון על החזרת הערך למרחב הערכים